Redningsarbeidere i Eglington Street i Belfast, 7. mai 1941.
**Belfast Blitz** var en serie på fire særdeles omfattende nattlige tyske bombeangrep mot Belfast i april og mai 1941 under annen verdenskrig. Hovedangrepet ble gjennomført 15. april 1941 og gjaldt industrianleggene i Belfast, som deltok i den britiske rustningsproduksjon. Det deltok 200 bombefly fra Luftwaffe, og det omkom rundt 900 mennesker – for ett enkelt bombeangrep var dette det største tap av menneskeliv utenfor London under den tyske bombingen i vest.

Bombeangrepene
--------------

Det første angrepet fant sted natten 7. – 8. april 1941; det var et mindre angrep som vel var ment å gi en føling med Belfasts luftvern var. Etter landing i Frankrike rapporterte flyverne at luftforsvaret i og rundt Belfast var av dårlig kvaltitet, spredt, og utilstrekkelig.

Det neste fant sted påsketirsdag 15. april 1941. Militære mål og fabrikker ble rammet av de 200 bombeflyene, og ca 900 ble drept, 1.500 ble såret. Høyeksplosive bomber dominerte dette angrepet.

Det tredje angrepet fant sted om kvelden og morgenen 4. – 5. mai 1941; 150 ble drept. Brannbomber dominerte. Det viste seg at vanntrykket i byen var for lavt til å sikre effektiv brannbekjempelse. Brannbiler ble tilkalt fra så langt unna som Dublion for å bekjempe brannene.

Det fjerde og siste angrepet fant sted den påfølgende natten, 5. – 6. mai.

Krigsindustri
-------------

Belfast hadde en rekke industrier viktig for den militære krigsinnsats. Skipsverket Harland and Wolff var ett av verdens største. Det hadde bygd mange skip for Royal Navy, blant annet hangarskip som HMS Formidable og HMS Unicorn og krysserne HMS Belfast og HMS Penelope, og 131 andre krigsskip. På det meste hadde verftet 35.000 ansatte. I krigsårene skulle hele havneanlegget bygge eller ombygge over 3 000 krigsfartøyer, reparert mer enn 22 000 andre og sjøsatt over en halv million tonn med frakteskip.

Short Brothers bygde fly, som Sunderland (flybåt) og Stirling langdistanse-bombefly. Her arbeidet det inntil 20 000 personer. James Mackie & Sons var den fremste produsenten av prosjektiler for Bofors 40 mm automatkanon, en vanlig luftvernskanon. Harland's Engineering works bygde stridsvogner. Det var her man utviklet Churchillstridsvognen.

En rekke tekstil- og linfabrikker produserte lintrekk for fly som Hawker Hurricane og for glidefly (The York Street Flax Spinning Co.; Brookfield Spinning Co.; Wm. Ewart's Rosebank Weaving Co.; Linen Thread Co). Andre fabrikker i Belfast produserte kanonlavetter, artilleriskyts, flydeler og ammunisjon.

Litteratur
----------

* Barton, Brian (2015). *The Belfast Blitz: The City in the War Years*. Ulster Historical Foundation, 655pp, new extended edition.
* Barton, Brian (1989). *The Blitz: Belfast in the war years*. The Universities Press Ltd. ISBN 0-85640-426-8.
* Barton, Brian (1995). *Northern Ireland in the Second World War*. Ulster Historical Foundation. ISBN 978-0-901905-69-7.
* R.S. Davison, *‘The Belfast Blitz’*, The Irish Sword, Vol. XVI, No.63 (1985)
* R. Fisk, *In Time of War: Ireland, Ulster and the price of neutrality 1939-45* (Dublin 1983).
* Tony Gray, *The Lost Years: The Emergency in Ireland 1939-1945*. ISBN 0-7515-2333-X
* Brian Moore, *Emperor of Ice Cream* novel set in the Belfast Blitz.
* Wills, Clair (2007). *That Neutral Island*. Faber and Faber. ISBN 978-0-571-22105-9.
* Public Record Office of Northern Ireland, Historical Topics Series 2, The Belfast Blitz, 2007,

Referanser
----------

1. ↑  BBC (11. april 2001). «The Belfast blitz is remembered». BBC News. Besøkt 19. januar 2015. «On 16 April 1941 Belfast was devastated as it bore the worst air raid of any city outside London […] It was one of the largest German strike forces used to date in the war and the *Luftwaffe* was heading for a city later described as the most poorly defended in the United Kingdom.»
2. ↑  Belfast Central Library. «Memories of the Belfast Blitz». *WW2 People's War*. BBC. Besøkt 19. januar 2015. «No city, save London, suffered more loss of life in one night’s raid on the United Kingdom.»
3. ↑
4. ↑  «Belfast Blitz: The night death and destruction rained down on city». Belfast Telegraph. 15. april 2011. Besøkt 3. februar 2015. «Belfast shipyards also built or converted at least 3,000 naval vessels, repaired more than 22,000 and launched 140 merchant ships»

Portal: Andre verdenskrig